टारगेट का आधा जमा हुआ प्रॉपर्टी टैक्स, 31 तक मौका
नगरपरिषद प्रशासन शहर से प्रॉपर्टी टैक्स वसूली के मामले में कमजोर ही रहा है। हालांकि सरकार की ओर से प्रॉपर्टी टैक्स जमा कराने के लिए 28 फरवरी 2017 तक 25 फीसदी छूट देने का ऐलान भी किया गया था ताकि प्रॉपर्टी टैक्स वसूली का टारगेट पूरा किया जा सके। लेकिन फिर भी टारगेट पूरा नहीं हुआ है। इसलिए अब सरकार ने प्रॉपर्टी टैक्स जमा कराने में 25 फीसदी छूट की मियाद को अागामी 31 मार्च तक बढ़ा दिया है।
बता दें, वर्ष 2016-17 के लिए नगर परिषद प्रशासन ने प्रॉपर्टी टैक्स वसूली का टारगेट 4 कराेड़ रुपये है। टैक्स वसूली के लिए बीती 28 फरवरी तक टैक्स जमा कराने वालों को 25 फीसदी छूट भी दी गई लेकिन इसके बावजूद टारगेट अधूरा ही रहा। निर्धारित टारगेट में से 28 फरवरी तक 1.80 करोड़ रुपये ही बतौर प्रॉपर्टी टैक्स वसूली हो सकी है। अभी तक 2.20 कराेड़ रुपये और वसूलने बाकी हैं और वसूली के लिए सिर्फ 28 दिन ही शेष हैं। इस बीच होली पर्व के अवकाश और अन्य सरकारी छुट्टियां भी होंगी जिसकी वजह से टैक्स वसूली की दर और कम रहने की संभावना है। ऐसे में नप प्रशासन के लिए टैक्स वसूली का टारगेट इस माह के अंत तक पूरा करना एक चुनौती भी है। वर्ष 2015-16 का टारगेट भी पूरा नहीं हुआ था।
वसूलीके लिए जीअाईएस सर्वे कराया
प्रॉपर्टीटैक्स वसूली करने के लिए नगर परिषद की ओर से शहर का जीआईएस (जियोग्राफिकल इनफॉरमेशन सिस्टम) सर्वे भी कराया गया था। सर्वे के मुताबिक शहर में करीब 72000 यूनिट हैं जिनसे प्रॉपर्टी टैक्स की वसूली की जानी है। इन यूनिटों में कुछ खाली प्लॉट भी शामिल हैं लेकिन उनका सही तौर से पैमाइश का रिकॉर्ड नगर परिषद के पास उपलब्ध नहीं है। इसलिए उन खाली प्लॉटों का प्रॉपर्टी टैक्स पूरी तरह से वसूला नहीं जा सका है। इसके अलावा कुछ सरकारी भवनों का भी टैक्स बकाया है।
प्रॉपर्टीटैक्स का साफ्टवेयर नहीं आया
नगरपरिषद में प्रॉपर्टी टैक्स का साफ्टवेयर भी नहीं आया है। साफ्टवेयर के बगैर अभी तक प्रॉपर्टी टैक्स एसेसमेंट-कम-डिमांड एंड कलेक्शन रजिस्टर भी तैयार नहीं हो सके हैं। इतना ही नहीं वर्ष 2013-14 से अब तक यानि वर्ष 2016-17 तक प्राप्त किए गए प्रॉपर्टी टैक्स की पोस्टिंग भी नहीं हो सकी है। यह मामला हाल ही में हुई नप की पहली हाउस मीटिंग में रखे गए एजेंडा में शामिल प्रस्तावों के तहत टेंडर आमंत्रित करने की स्वीकृति के लिए प्रस्ताव लाया गया था। हाउस ने प्रस्ताव को मंजूरी भी दे दी।
वसूली अभियान में लाएंगे तेजी
^प्रॉपर्टीटैक्स का टारगेट 31 मार्च तक पूरा करना है और इसके लिए टैक्स वसूली अभियान तेज किया जाएगा। शहरवासियों को भी 25 फीसदी छूट का फायदा उठाते हुए टैक्स जल्द जमा कराना चाहिए। गुरशरणसिंह, टैक्स अधीक्षक, नगर परिषद, सिरसा
नगरपरिषद कार्यालय में प्रॉपर्टी टैक्स जमा करवाते लोग।
hin_Deva hin_Deva hin_Deva mag_Deva hin_Deva hin_Deva hin_Deva hin_Deva hin_Deva bho_Deva